**Az előterjesztést megtárgyalta:**

* Jogi és Társadalmi Kapcsolatok Bizottsága
* Gazdasági és Városstratégiai Bizottság

*A határozati javaslatot törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2017. április 27-i ülésére**

**Javaslat „Szombathely Megyei Jogú Város Sportfejlesztési koncepciója 2017-2025” elfogadására**

**A**

Szombathely Megyei Jogú Város Önkormányzata a Közgyűlés Jogi és Társadalmi Kapcsolatok Bizottságának 141/2016. (IV.19.) JTKB. valamint a 145/2016. (IV.19.) JTKB. számú határozatában foglalt felhatalmazás alapján versenyeljárást folytatott le „Szombathely Megyei Jogú Város Önkormányzata Sportfejlesztési koncepciója” elkészítésére vonatkozóan. A versenyeljárás nyertese a Champions Consulting Menedzsment - Tanácsadó és Szolgáltató Kft. 1073 Budapest, Barcsay u. 11. II/14. lett.

Felek a koncepció elkészítésére vonatkozó szerződést 2016. július 11-én 67.531-12/2016. számon kötötték meg, és 2016. október 26. napján, 67.531–15/2016. iktatószámon módosították.

A szerződés 6. pontjában foglaltak szerint a Vállalkozó a Sportfejlesztési koncepciót 2016. november 28. napjáig köteles elkészíteni, és azt ezen határidőig 3 eredeti aláírt példányban, valamint elektronikus formában az Önkormányzat részére átadni.

Előzőekre tekintettel a Champions Consulting Menedzsment - Tanácsadó és Szolgáltató Kft. képviseletében eljáró Dénes Ferenc a megadott határidőig, a „Szombathely sportrendszerének vizsgálata, sport- és sportlétesítmény fejlesztés önkormányzati sportkoncepció szakértői dokumentációja” című tanulmányt, az előírt példányszámban átadta az Egészségügyi és Közszolgálati Osztály Köznevelési, Sport és Ifjúsági Iroda részére. A Tanulmány jelen előterjesztés 1. számú mellékletét képezi, amely a terjedelmére való tekintettel csak elektronikus formában kerül kiküldésre. Elérhetősége: <http://www.szombathely.hu/kozgyules/e-bizottsag/201704/>

Dénes Ferenc az Átadás-átvételi jegyzőkönyv aláírásával nyilatkozik arról, hogy a Champions Consulting Menedzsment - Tanácsadó és Szolgáltató Kft. által elkészített, és átadott Szombathely Megyei Jogú Város Önkormányzata Sportfejlesztési koncepciója a szóban forgó szerződés 2. pontjában foglalt szakmai követelményeknek megfelelően készült, az abban vállaltak teljes körű betartásával. A szakértő az elkészült tanulmányt a Közgyűlésen szóban ismertetni fogja.

**B**

Szombathely Megyei Jogú Város Önkormányzata Közgyűlése első Sportkoncepcióját a 376/1999. (XI. 25.) Kgy. számú határozatával fogadta el, amelyet – figyelembe véve a sportról szóló 2000. CXLV. törvényben megfogalmazottakat – a 20/2002. (I. 31.) Kgy. határozatával módosított. A Koncepcióban megfogalmazottak alapján készült el az Önkormányzat Sportról szóló 6/2002. (III. 28.) rendelete, mely részleteiben szabályozza az Önkormányzat sporttal kapcsolatos feladatait, a sporttámogatás mértékét, és felosztási területeit. A rendelet módosítására először a sporttörvény hatályba lépése miatt került sor (42/2004. (X. 28.) sz. önkormányzati rendelet).

Tekintettel arra, hogy Szombathely Megyei Jogú Város jelenleg érvényben lévő Sportkoncepcióját a Közgyűlés 2002. évben fogadta el, az azóta eltelt időszakban bekövetkezett társadalmi, gazdasági változások feltétlenül indokolják egy új koncepció megalkotását.

Fentiek figyelembe vételével és az „A” pontban nevesített tanulmány felhasználásával elkészült „Szombathely Megyei Jogú Város Sportfejlesztési koncepciója 2017-2025” című javaslat, amelyet teljes egészében jelen előterjesztés 2. számú melléklete tartalmazza. Tájékoztatom a Tisztelt Közgyűlést, a melléklet, terjedelmére való tekintettel csak elektronikus formában kerül kiküldésre. Elérhetősége: <http://www.szombathely.hu/kozgyules/e-bizottsag/201704/>

Az új sportfejlesztési koncepció megalkotásával a cél azon irányvonalak kijelölése volt, melyek mentén Szombathely sportja fejlődhet, és tovább haladhat az eddig elért sikerek útján. A koncepció teljes mértékben harmonizál a sporttal kapcsolatos hazai és nemzetközi (Európai Uniós) jogszabályokkal, előírásokkal, ajánlásokkal.

Kérem a Tisztelt Közgyűlést az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. április „ ”**

**/: Dr. Puskás Tivadar :/**

**HATÁROZATI JAVASLAT**

**…/2017. (IV.27.) Kgy. sz. határozat**

1. A Közgyűlés a Champions Consulting Menedzsment - Tanácsadó és Szolgáltató Kft. által elkészített „Szombathely sportrendszerének vizsgálata, sport- és sportlétesítmény fejlesztés önkormányzati sportkoncepció szakértői dokumentációja” című tanulmányt elfogadja.
2. A Közgyűlés Szombathely Megyei Jogú Város Sportfejlesztési koncepcióját az előterjesztés 2. számú melléklete szerint elfogadja.
3. A Közgyűlés felkéri a Polgármestert, hogy a Sportfejlesztési koncepcióban megfogalmazottak alapján a Szombathelyi Sportközpont és Sportiskola Nonprofit Kft. átszervezésére vonatkozó javaslatát terjessze a Közgyűlés június ülésére.
4. A Közgyűlés felkéri a Polgármestert, hogy a Sportfejlesztési koncepcióban megfogalmazottak alapján kidolgozott javaslatait terjessze a Közgyűlés elé.

**Felelős:** Dr. Puskás Tivadar polgármester

Koczka Tibor alpolgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

**Határidő:** azonnal az /1. 2. pont vonatkozásában/

2017. júniusi közgyűlés a /3. pont vonatkozásában/

folyamatos a /4. pont vonatkozásában/